Quina temàtica explora el text?
En arquitectura, un temple monòpter (del grec antic: ὁ μονόπτερος, «d'una sola ala»; derivat de μόνος, «únic» i τὸ πτερόν, «ala») és una edificació senzilla constituïda per una columnata circular que suporta un sostre sense cap mur. És un cas especial del temple perípter, amb un cercle de columnes al voltant de la cella. Quan el temple circular a més de les columnes també té una cella cilíndrica a dins, llavors es parla de monòpter-perípter.  		 		 A diferència d'un tholos (que, en sentit ampli, designa un «temple circular»), no hi ha una cella. No obstant això, a l'antiga Grècia i especialment a l'Antiga Roma, el terme era utilitzat també per designar un tholos. En aquella època, les edicacions monòpteres servien, entre altres coses, com una mena de baldaquí per aixoplugar una imatge a la qual es rendia culte. Un exemple és la Llanterna de Lisícrates a Atenes, malgrat haver tingut parets en els intercolumni. En contrast, el temple de Roma i August, a l'Acròpolis d'Atenes, és un monòpter de l'època romana, amb els intercolumni ja lliures. Kyriacus Anconitanus, un viatger del segle xv, va anotar la inscripció que apareixia a l'arquitrau: «Ad praefatae Palladis Templi vestibulum». A l'arquitectura barroca i clàssica, el monòpter, com a «temple de les muses», va ser un motiu popular en jardins anglesos i jardins francesos així com en alguns parcs alemanys, com al «Jardí Anglès» de Munic i al parc Hayns d'Hamburg. Molts pous a parcs tenen l'aparença de monòpters. Molts monòpters exhibeixen estructures decoratives semblants un pòrtic col·locat davant seu, que també tenen només una funció decorativa, perquè no són necessaris per proporcionar entrada a un temple que està obert per tot arreu. A més, sovint són descrits com a rotondes a causa de la planta circular, cosa que també succeeix amb els tholos. No obstant això, molts monòpters tenen plantes quadrades o poligonals que no poden ser descrites com a rotondes. Un exemple és el «Temple de les Muses» a la casa Tiefurt, que té una planta hexagonal.
El text tracta sobre arquitectura.